Diari Oficial de la Generalitat Valenciana


Sumari del DOGV 5125, del 31-10-2005 (2005/11408)

ORDE de 21 d'octubre de 2005, de la Conselleria d'Empresa, Universitat i Ciència, per la qual es determinen els diumenges i dies festius hàbils per a la pràctica comercial en l'exercici 2005/2006.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5125

Data del DOGV
:   31-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11833


Data del document
:   21-10-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * vacances
    * horari comercial
    * dia festiu

ORDE de 21 d'octubre de 2005, de la Conselleria d'Empresa, Universitat i Ciència, per la qual es determinen els diumenges i dies festius hàbils per a la pràctica comercial en l'exercici 2005/2006. [2005/X11950]
  
Mitjançant la Llei 1/2004, de 21 de desembre, d'Horaris Comercials, es van establir les noves normes bàsiques a les quals ha d'ajustar-se la regulació dels horaris comercials per part de les comunitats autònomes.
  
La regulació dels horaris comercials a la Comunitat Valenciana s'inclou en la Llei 8/1997, de 9 de desembre, de la Generalitat, modificada per la Llei 11/2000, de 28 de desembre.
  
L'adaptació de la normativa autonòmica a la legislació bàsica s'ha produït mitjançant l'aprovació de la Llei 6/2005, de 18 de octubre, de la Generalitat, per la qual es modifica la Llei 8/1997, de 9 de desembre, d'Horaris Comercials de la Comunitat Valenciana.
  
Per mitjà d'Orde de la Conselleria d'Empresa, Universitat i Ciència d'1 de març de 2005, es va determinar, per a un període que finalitzava el 30 de setembre, l'autorització comercial de dos dies inhàbils, atenent el pronunciament de l'Observatori del Comerç Valencià.
  
Una vegada promulgada la llei, és procedent dictar una nova orde per la qual es complete el calendari de diumenges i dies festius autoritzats per a la pràctica comercial en l'exercici 2005/2006.
  
Per tot això, d'acord amb el procediment previst per la normativa aplicable, i vist el certificat emés pel secretari de l'Observatori sobre els acords aconseguits en la sessió del Ple realitzada el dia 23 de febrer de 2005,
  
ORDENE
  
Primer
  
1. Durant el període que transcorre entre l'1 d'octubre de 2005 i el 31 de gener de 2006, els establiments comercials ubicats a la Comunitat Valenciana podran obrir al públic els diumenges i dies festius següents:
  
- 6 de novembre de 2005.
  
- 4 de desembre de 2005.
  
- 6 de desembre de 2005.
  
- 11 de desembre de 2005.
  
- 18 de desembre de 2005.
  
- 8 de gener de 2006.
  
2. Esta habilitació comercial s'entén sense perjudici de règims específics d'horaris comercials, legalment establits, als quals puguen acollir-se els establiments comercials ubicats a la Comunitat Valenciana.
  
Segon
  
L'horari corresponent a cada diumenge o dia festiu habilitat comercialment serà lliurement fixat pel titular de l'establiment comercial, sense que puga excedir 12 hores d'obertura al públic.
  
Tercer
  
Els establiments comercials hauran d'informar adequadament el públic sobre la seua decisió de fer ús d'estes habilitacions comercials, i, si és el cas, de les hores en les quals romandran oberts.
  
Quart
  
Esta orde tindrà efectes el dia de la publicació en el Diari Oficial de la Generalitat Valenciana.
  
València, 21 d'octubre de 2005
  
El conseller d'Empresa, Universitat i Ciència,